Jelaskan Pengepungan Baza dari Perang Granada dalam bahasa melayu

Al-Zagal kehilangan prestijnya ekoran kejatuhan Málaga, dan Boabdil mengambil alih keseluruhan kota Granada pada tahun 1487; beliau juga mengawal kawasan timur laut negara iaitu Vélez-Rubio, Vélez-Blanco, dan Vera. Al-Zagal masih lagi menguasai Baza, Guadix, dan Almería. Boabdil tidak mengambil tindakan meskipun tentera Kristian merampas beberapa tanah jajahan beliau, mungkin menganggap ia akan dipulangkan semula kepada beliau tidak lama kemudian.

Pada tahun 1489, tentera Kristian mula membuat kepungan panjang yang menyakitkan ke atas Baza, kubu paling penting yang masih dikuasai oleh al-Zagal. Baza memiliki pertahanan yang kukuh yang mana menyebabkan tentera Kristian memecahkan pasukan tentera mereka, dan artileri tidak banyak digunakan ke atasnya. Penyediaan bekalan kepada tentera ini menyebabkan kekurangan dana yang besar kepada Castile. Ancaman sekali sekala perlu bagi memastikan kehadiran tentera di medan tempur, dan Isabella datang sendiri ke kawasan pengepungan bagi mengekalkan moral kepada bangsawan dan tentera. Selepas enam bulan, al-Zagal menyerah diri, meskipun perbatasan beliau masih kukuh dan tidak diancam; beliau percaya bahawa tentera Kristian serius untuk mengekalkan kepungan selama yang mungkin, dan tentangan lanjut adalah sia-sia tanpa bantuan, yang mana tiada tanda-tanda akan tiba. Baza telah diberi terma-terma penyerahan yang sangat baik, tidak seperti Málaga.